Tårevåt Eckhoff: – Jeg så svart på livet
På pressekonferansen etterpå snakket en tydelig rørt 25-åring om den harde veien til toppen. Senest i november slet følte hun at hun var helt ute av det. – Jeg har jobbet hardt for å komme meg tilbake. Jeg lærte masse fra i fjor, jeg har blitt ett år eldre og har lært mye om meg selv, hvordan jeg reagerer og hvem som påvirker meg positivt og negativt, sier Eckhoff – med rundt 15 norske journalister stimlende foran henne. Noen minutter tidligere hadde drømmen hennes blirr virkelig på hjemmebane i Holmenkollen. VM-sprinten på 7,5 kilometer ble en parademarsj for 25-åringen som skjøt to fulle hus og gikk som en rakett ute i løypene. I mål var hun 15 sekunder foran Marie Dorin Habert fra Frankrike og tok et sensasjonelt og sterkt VM-gull. Tyske Laura Dahlmeier kom på 3. plass. Les også: Superveteranen Bjørndalen med sølv– Det er sykt. Alt gikk etter planen, det var digg, sa Eckhoff med tårer i øynene på NRKs sending. Hun gikk sitt livs løp og skjøt feilfritt for første gang. Eckhoff vokste opp like ved Holmenkollen, og gikk sine første renn i de samme løypene der VM-gullet ble vunnet. – Jeg vil takke publikum, venner og familie som heiet. De heiet og fikk meg gjennom siste runde, jeg var sliten, sa den norske vinneren til pressen. Les også: Fourcade har ikke tro på Bjørndalen – Å ta gull på hjemmebane er jo sånn som man drømmer om når man er knøttliten, sa Eckhoff, som satt i en gulljakke på pressekonferansen etter rennet.I fjorårssesongen slet Eckhoff må å takle presset og forventningene fra omgivelsene. Men i VM på hjemmebane gikk det som smurt, selv om hun var tydelig spent på siste skyting taklet hun presset. – Jeg har jobbet knallhardt. Jeg har brukt mange ekstra timer til å trene på å være til stede. Jeg har grått mange timer, og før VM har det vært mange opp- og nedturer. Det har vært mange PMS (premenstruelt syndrom)-øyeblikk. At jeg får det til i dag er helt sykt, sa Eckhoff NRK. – Hva mente du med PMS-øyeblikk? – Jeg hadde en uke i Holmenkollen hvor vi jobbet kjempehardt, så dro vi til Beitostølten hvor det gikk til helvete og jeg bommet på alt. Da så jeg svart på livet og følte at ting ikke kunne bli verre enn dette. Siden har jeg jobbet hardt, mye mentalt og fått som fortjent, sier Eckhoff med et smil til VG.På TV-bildene kunne vi se bror og trener Stian Eckhoff felle en tåre da Tiril gikk i mål. Les også: Slik så Tiril ut da hun vant første gang – Jeg synes det er en fantastisk dag. Mange av jentene har gjort det bra, ikke minst Tiril som står på toppen. Det betyr selvsagt litt ekstra at det er lillesøster, sier treneren. – Jeg tror Stian har vært like frustrert som meg, vi har hatt tøffe stunder og kranglet skikkelig, at jeg nå får til dette må jeg takke alle rundt meg for, sa verdensmesteren til pressen.
Presset var der, men Tiril Eckhoff (25) klarte å holde nervene i sjakk i folkehavet i Holmenkollen og ble verdensmester.